- Ktorý terminál? - Štvorka.
Medzinárodný. Pekne. Kam letíte?
Korzika.
Ostrov v Stredozemnom mori.
Fíha, to znie pekne. Už ste tam boli?
Nie. Už nejaký čas som necestovala.
Naposledy som bola vo Fresne.
Išla som na protest proti policajnej brutalite.
A na cesnakový festival.
Fíha. To znie ako poriadny výlet.
Tie stany bezdomovcov sú už proste všade.
Hej. Pre populáciu bez domova by sme mohli robiť viac.
Podľa mňa len zavolajme buldozér
a všetkých ich odpracme.
To ale nie je riešenie.
Nemôžeme kriminalizovať chudobu.
Neviem, ako by sa to inak napravilo.
Ale dá sa pomôcť. Štrukturálnou zmenou.
Veľa sa pracuje na…
Hej, všetky tie blbosti som počul. Tie sračky nefungujú.
Tí ľudia musia zdvihnúť zadky a zohnať si prácu.
- Dobre. Zastavte. - Čože?
Mám v živote zásadu, že keď niekto povie „tí ľudia“,
končím rozhovor. Takže ďakujem.
Pekný deň prajem.
Len tak vystúpite tu v strede…
PRACHY
Vitajte na Korzike!
Chýbali ste mi.
Nie je to tu nádherné?
Majú tu jazdu na koni, potápanie, tie najkrajšie pláže.
A pýtala som sa,
nie sú tu žiadne nudapláže, bohužiaľ, Rhonda.
Priniesla si si plavky, že?
Ach, áno, zlatko. Telovej farby.
- Klame. Nezbalila si ich. - Nie.
Dobre. Dávajte, prosím, pozor na Rhondu.
Tak, vychutnajte si mirto.
Korzický alkohol z bobúľ.
- Môžeš na chvíľku? - Ach, áno.
Len sa chcem znova ospravedlniť, že som zmeškala tvoju hru.
Netráp sa. Je to blbosť.
Bola hrozná.
Ani neviem, prečo som sa trikrát vracal.
Nehneváš sa? Sľubuješ?
Ako by som sa mohol na teba hnevať? Ty si ty, vieš.
Si moja šéfka, mama, barbie, to všetko v jednom.
Máme veľmi zdravý vzťah.
Som fakt rada. Na tvoje.
Hej.
Pôjdem do izby, zapnem si Andersona Coopera
a 45 minút ho budem pozerať v tme.
Na prekonanie časového posunu.
- Je to tu super, ha? - To teda.
Kedy si prejdeme prezentáciu o vode?
- Mám len nejaké obavy… - Sofia. No tak!
Musíš sa uvoľniť.
Teraz si na ostrove, kamoška.
To bolo jamajsky, že? Zlá krajina.
Áno. Ak chceš byť nekorektná, mala by si aspoň vedieť, kde si.
- Hej, prepáč. - Dobre, to nič. Na zdravie.
Úžasné.
Skvelá atmosféra, skvelá spoločnosť, skvelé jedlo a pitie.
Viete, ako chutí toto „proscuttio“?
Ako sloboda.
Na Howarda, že sa konečne oslobodil od Tanye.
Viem, že ti z Corolly zobrala gumy,
ale rozchody bývajú zložité.
To nič, viac chôdze prospeje zdraviu srdca.
Viete, kým sme pri tejto téme,
aj ja som to vlastne ukončil s Chelsea.
- Čo… Prečo? - Prečo by si to robil?
Neviem. Podobné dôvody.
Pre slobodu.
Pri tebe to neplatí.
Hej, hovoríme tu o Chelsea.
Je múdra a super
a ty si žijúce stelesnenie pizza štangle.
- Čo sa stalo? - Nuž, nič také.
Len v tom, vieš, nebola láska.
Vieš, neboli sme simpatico.
Nesprávne diely skladačky. Chápete?
Žiadne „Yatzy“.
Ty si zďaleka najdivnejší chlapík, akého som stretol.
Hej, hovoríš to tak nejasne a bez informácií,
že ma tak na 5 % priťahuješ.
Viete, čo si myslím ja?
Podľa mňa strácame čas sedením a kecaním.
Je tu krásny ostrov, čo čaká, kým ho objavíme.
Carpe diem! Nemám pravdu?
Ale… máme tu mäsá.
No, asi by sme mali ísť za ním.
Belochov to veľmi ťahá k vodopádom,
a nechcem, aby spadol.
SAMIT STRIEBORNÉHO MESIACA
Páni.
Ten prístroj vlastne zblízka vyzerá celkom pekne.
Mám žiarliť, že s ním tráviš toľko času?
Nie. Niet sa čoho báť.
Hej, chlapi!
Nevyskúšate svetlá na Molly, na jej úvod?
Fíha, pozrimeže. To kvôli mne?
Fíha, som ako hviezda.
Dobre, vlastne som sa zamýšľala, čo keby som prišla odtiaľto?
Môžem to vyskúšať?
Takže kráčam. „Zdravím, ahoj, ako sa máte?“
A potom poviem: „Vitajte v budúcnosti vody.“
Mám z toho celkom dobrý pocit.
Čo myslíš, Sofia?
Mám prísť zľava, či sprava?
- Oboje je fajn. To je jedno. - Hej?
A na šatách budem mať zlatý prvok.
Ovplyvní to svetlo?
Bože, toto svetlo je fakt sranda. Stále ťa prenasleduje.
To je super.
Mala by som si také svetlo dať aj domov.
Pre karaoke miestnosť! Nebola by to sranda, Sofia?
Kam odišla?
Páni.
Pozrite sa na to.
- Nie je to veľkolepé? - Hej no, neviem.
Mám trochu pocit, že som u niekoho v záhrade.
Vedie to k niečomu super?
Napríklad k starovekému chrámu, do ktorého sa dá spustiť?
Toto je jedna z najjedinečnejších botanických záhrad na Zemi.
Je tu 47 druhov rastlín, čo rastú len na Korzike.
Len sa pozrite na tie kvety. Na tie vtáky.
Preboha. Aha, pozrite na toho.
Malého hnedého vtáčika,
čo vyzerá ako každý vták, ktorého som kedy v živote videl?
Hej.
Pre mňa nie je nudný.
Vôbec.
Pre mňa je dokonalý.
Ty plačeš?
Nie.
Nie, len…
obdivujem tú prostú krásu malého tvora.
A ide. Odletel.
Je navždy preč.
Cítim sa fakt dosť nepríjemne.
Čo urobíme? Ideme domov? Ideme späť do USA?
Dobre!
To bolo sakra super. Že?
Fíha! Dobre. Čo ďalej, ha?
Čo máme ďalšie v kalenďáku?
Preboha, poďte sem. Je tu ďalších 11 hektárov.
Dobre, oficiálne sa necítim bezpečne.
NASLEDUJE: ČISTIČKA VODY ARROYO
REČNÍ: MOLLY WELLSOVÁ
Hej! Hľadala som ťa.
Chcela som si s tebou prejsť prejav.
Určite to bude v pohode.
Zdá sa, že to zvládaš.
Dobre, už viem, že sa niečo deje, lebo vždy sa veľmi bojíš toho, čo poviem.
Čo sa deje?
Naozaj to chceš vedieť?
- Nemyslím, že by si to mala robiť. - Čože?
Neprezentuj to zajtra.
Vymysli výhovorku, zbaľ to, choď domov.
Stále je tam veľa práce. L.A. potrebuje našu pomoc.
Ale toto ľuďom nepomáha.
Je to len čudná predajná prezentácia bohvie komu.
Prečo hovoríme o svetle a farbe šiat?
Počuj, možno ti to nie je príjemné,
ale s trochou vízie…
Prepáč, o koho vízii sa tu rozprávame?
Myslíš, že je tvoja?
Čo to má znamenať?
Keď si vkročila do mojej kancelárie,
povedala si, že si premrhala 20 rokov
v zajatí života muža, s ktorým si žila.
Nuž, z môjho uhla pohľadu
sa dosť zdá, že sa to opakuje.
Nuž, prepáč, že som sa snažila nájsť trochu šťastia s chlapom.
Hoci ma neprekvapuje, že ma súdiš,
pretože nič čo spravím, nebude v tvojich očiach dosť dobré.
Nikdy si ma nemala rada
a vždy budem pre teba problémom.
Mali by sme prestať predstierať, že sa to zmení.
Vieš čo? Možno máš pravdu.
Mám. Zajtra to bude super
a nepotrebujem si od teba pýtať povolenie,
lebo sú to moje peniaze!
Pravda. Vždy budeš tá s peniazmi.
Takže koniec koncov, koho trápi, čo si myslím, že?
Do toho a uži si to.
Pozrimeže na nás troch! Traja kovboji na potulkách.
No, ešte sme sa ani nepohli.
Asi ste ešte na koni ani nejazdili, ha?
A prečo by si to predpokladal?
Pre nič.
Nie, chce… Nechcel… Nie, ja…
Vieš, že som vyrastal na farme, že?
Už chvíľu na koňoch jazdím.
Rodinná kobyla mi vlastne ako jediná prejavila nejakú náklonnosť.
Juanita.
Oslávili sme moje ôsme narodeniny.
S témou „Broadway alebo prepadák“.
Preboha.
No, ak je to pravda,
tak možno udržíš krok s týmto kovbojom.
Preteky k tamtým skalám.
Čo, doriti?
Je vykĺbené? Mám taký pocit. Len ho nahoďte späť.
- Dajte mi niečo na zahryznutie. - Pane, nie je vykĺbené.
Žiadne zlomené kosti. Budete v poriadku.
Dobre. Ďakujem.
V pohode, Arthur?
Hej, vďaka. Ja len…
Pri tom páde som mal pocit, že mi život prebehol pred očami.
Vedel som, že sem nemám chodiť.
Všetka tá krása prírody
len podčiarkuje iróniu temnoty, ktorú vnútri cítim.
Arthur, čo sa, dopekla, deje? Celý tento výlet si divný.
Znieš ako emo tínedžer.
Hej, fakt, prestaň hovoriť ako z textov Billie Eilish
a povedz, čo sa deje.
Som zamilovaný do Molly, jasné?
Som do nej zamilovaný a neviem, čo robiť.
Hej. Kam si išla? Všetko v poriadku?
Hej. Všetko v pohode.
Celé to vyzerá dobre, len… musím popracovať na prejave.
Preto som sa takto správal.
Preto som sa rozišiel s Chelsea.
Stále som ju porovnával s Molly a nebolo to k nej fér.
Ach, no teda. To ma mrzí, Arthur.
Hej, zdá sa, že je toho na teba veľa.
Je to len trápne, viete?
Je s neskutočne krásnym, francúzskym miliardárom,
ktorý vlastní niekoľko kasín.
V mojom živote vo veľkom používam kupóny do obchodov.
S neobmedzenou platnosťou.
Pozri, nie je to také trápne.
Určite je medzi vami nejaká starecká vibrácia.
- Videl som to. - Hej, aj ja.
Úprimne, neverím, že to vravím,
ale nutne si nemyslím, že Jean-Pierre je pre Molly ten najlepší.
Má na ňu akosi zlý vplyv.
Vravíte, že mám možno šancu?
Teda, to neviem, ale myslím, že chlap ako ty,
ktorý je slušný, milý a pri zemi,
by mohol byť pre Molly fakt dobrý.
Dobre, to je fakt milé.
Neskôr vymenuješ moje dobré vlastnosti.
Som rád, že o tom hovorím.
Myslím, že mačke to už liezlo na nervy.
No, ak ti môžem poradiť, ako chlap, čo len teraz žije úprimne,
nemôžeš tie veci potláčať.
Srdce musíš nechať spievať.
Hej. A ak ti môžem poradiť ja,
niekto, kto statočne žije úprimne od čias, keď to nebolo v móde,
len tak sa budeš cítiť lepšie.
Ďakujem. Dobré rady.
Nie je zač.
A môžeme sa vrátiť
a vyjadriť sa k celej tej situácii s „konskými narodeninami“?
Dobre, fajn. Ale preskočím časť, keď som ju musel streliť do hlavy.
Panebože na nebesiach.
Všetci potrebujeme veľa objatí.
Takže tu nehovoríme len o kroku vpred.
Je to revolúcia, niečo, čo nikto ešte neskúšal.
Je mi cťou predstaviť úžasnú, štedrú,
prekrásnu slečnu Molly Wellsovú.
Ďakujem.
Ďakujem veľmi pekne.
Z istého dôvodu väčšinu odprezentoval on.
S tým prízvukom znie všetko dobre, že?
Ale radi by sme ako prekvapenie privítali veľmi špeciálneho hosťa,
ktorý sa pripojí k ukážke.
Raper, herec, multimediálna superstar,
GaTa! GaTa!
Čože? Fajn!
Ako sa darí, Korzika?
Zatlieskate ešte trochu kamoške Molly?
Ďakujem.
No, viem, že nám neskôr zaspievaš.
Dodržoval si pitný režim, udržoval hrdlo pripravené?
Vlastne by som si dal pohár vody.
No, tak to máš šťastie.
Arroyo nám práve vyrobí
dva poháre čerstvej, čistej, lahodnej vody.
A urobí tak s využitím tohto.
Mám to tam naliať?
- Poďme na to! - Áno? Dobre.
Arroyo do pár sekúnd filtruje!
Kombinuje proces termálneho sušenia s čistením reverznou osmózou.
A nielen to, zároveň vytvára aj elektrinu.
Dobre. Ste pripravení sledovať ho v akcii?
- Pripravený. - Ideme na to.
Dobre. Bubny, prosím.
Dobre. To nevyzerá dobre.
Zapli ste ten stroj, že?
Hej? A funguje? Naozaj?
No, vravia, že farba nie je problém.
- Je čistá a dokonale bezpečná. - Čistá?
Tak, ideme na to. Na zdravie.
- Čo to je? - Len to vypi.
- Minuli sme na to tri miliardy. - Nechcem.
Zdvojnásobím, čo ti platíme.
Toto určite piť nebudem. A ani vy by ste nemali.
Dobre. Super.
Tak idem prvá, sólo.
A ideme na to. Šup do úst.
Pitie sa čochvíľa začne.
Už o chvíľu.
A ja to vypijem.
Mojimi ústami.
Bože, nemôžem sa na to pozerať.
Sesternica Molly, prestaň! Dopekla, veď je to kalné!
Je to…
celkom… fajn.
Akoby som pila priamo z rieky.
Som fakt rada, že si môžem vychutnať ešte polovicu pohára.
Preboha!
A hotovo!
Dávajte si bacha, minerálky.
Musím ísť.
Doriti!
Pohroma na filantropickej konferencii Strieborného mesiaca.
PRÍSTROJ NA VODU ZLYHAL
Tretia najbohatšia žena v krajine, Molly Wellsová,
na javisku pila jasne znečistenú vodu, ktorú vyrobil filtračný stroj,
do ktorého návrhu naliala miliardy dolárov.
Prehra pre Molly Wellsovú a všetkých filantropov s miliardami.
- Stála na javisku a pila výkaly! - Hej!
VIDEL SOM, ČO SA STALO.
SI V PORIADKU? PROSÍM, ZAVOLAJ.
Je to zlé. Fakt zlé.
Ako sa cítiš?
No, nič moc.
Čo sa to tam stalo?
Neviem. Kontrolujú stroj.
Očividne niečo nefungovalo tak dobre, ako sme mysleli.
Ale hovno.
Čo teraz urobíme? Vyzeráme ako idioti.
Musíme spolu odísť.
Odísť? Kam?
Mám zrub vo Švajčiarsku. Je tam fakt súkromie.
A čo všetky naše sľuby?
Tí ľudia tam o pár rokov ešte stále budú.
Máš lepší nápad?
Videl niekto Molly?
Nie, a trochu sa začínam báť. Všade som ju hľadal
a neodpovedá na žiadne správy.
Ani ja som ju nikde nenašla, ale do izby mi prišiel odkaz.
„Vážená Nadácia Wells,
odo dňa, keď som vkročila do dverí,
vám len komplikujem život.
Preto som sa rozhodla, že z nadácie úplne odstúpim.
Budete mať peniaze, aby ste mohli robiť úžasnú, zmysluplnú prácu.
Je mi cťou, že moje meno je na dverách.
Molly.“
Skončila?
Znie to tak.
Sakra, sesterka.
Tak čo teraz urobíme?
Zbaľme sa a poďme domov.
Ako napísala, späť do práce. Je jej plno, no nie?
Dúfam, že sedíte pohodlne.
Z Korziky odídeme približne o 15 minút.
Slečna Wellsová, donesiem vám niečo pred odletom?
Len zázvorové pivo, prosím.
Stále mi je zle od žalúdka.
Ďakujem.
Sofia?
Inak, ja ti to neotvorím.
Kde je Jean-Pierre?
Rozišla som sa s ním.
Nebol úplne taký človek, ako som si myslela.
Čo tu robíš?
Som tu, lebo mám kľúčenku, ktorú som vyhrala v reštike,
lebo si nás tam všetkých donútila ísť po odovzdávaní cien.
Som tu, lebo som po kúpeľoch s tebou začala používať minerálny opaľovací krém.
Ja, Rhonda a Ainsley, všetky ho používame.
Som tu, lebo sme boli večer u Lucy's, keď si začínala.
Pozri, pracujem tu sedem rokov,
ale v ten večer som prvýkrát skutočne spoznávala náš tím,
vďaka tebe.
To bol dobrý večer.
Vieš, aká veľká časť mňa ťa chce nenávidieť, Molly?
Ale nemôžem. Mám ťa rada a potrebujeme ťa.
Zomkla si nás a urobila nás lepšími.
Možno viac poznám problémy tohto sveta,
ale ty poznáš ľudí.
Ďakujem, že si to povedala.
Nevieš, čo to pre mňa znamená.
Tvoju rezignáciu neprijímam. Potrebujeme ťa.
Bez teba to nedokážem.
- Asi sa rozplačem. - To nerob.
Lebo ak sa rozplačeš, tak aj ja a to nechceme.
Snívalo sa mi, že spolu fakt plačeme
a bolo to naozaj krásne.
Myslím, že keby sme to skúsili…
- Nie, nebudeme plakať. - Dobre.
Ale som rada, že sme sa porozprávali.
Áno.
Si si tým istá?
Teda, nikdy nebudem mať taký morálny kompas ako ty.
Ty nie si problém, Molly.
To peniaze sú ten problém. Pozri na to všetko.
Ľudia z toho šalejú.
Kvôli tomu si myslia, že sú géniovia a môžu hovoriť ľuďom, ako žiť.
Nemusíš byť taká.
- Ale ako to prekonáme? - Neviem.
Jednoduché to nebude.
Nad čím premýšľaš?
Čo keby sme zmenili príbeh?
Nazývame ich „intuitívne prístrešky“.
Samé reagujú na počasie.
V zime sa samé zohrievajú, v lete zase ochladzujú.
Akoby ste žili v aplikácii.
Zdravím. Pardon, že meškám. Zdržali ma.
Fíha, zdravím.
Zatlieskajme Molly Wellsovej.
Ďakujem.
Zdravím.
Som trochu prekvapená, že ste tu po včerajšom…
Včerajšom veľkom prúsere. Nazvime to pravým menom.
To nič. Som v poriadku.
Ak by to nevadilo, chcela by som hovoriť o všetkom,
čo sa tu tento víkend deje?
- Iste. Máte slovo. - Ďakujem.
Veľa sme toho počuli
o čarovných strojoch na vodu a robotických domoch,
ale to nie sú riešenia.
Sú to rozptýlenia.
No, pozrite sa, kto je teraz na pódiu.
Ja a ďalší dvaja miliardári.
Keď sa zamyslíte,
sme asi tí najmenej povolaní, čo by mali hovoriť o zmene sveta.
Teda, prečo by sme chceli zmeniť systém, ktorý nás nechá žiť ako kráľov?
Preto máme tieto hlúpe konferencie,
kde sa len medzi sebou rozprávame.
Ak by sme sa fakt zastavili a vypočuli si niekoho
mimo našej bubliny,
povedali by, že problémom sme my.
Miliardári by nemali existovať.
Ja by som nemala existovať.
Som vďačná, že som mohla spoznať pár ľudí,
ktorí mi to už nejakú chvíľu hovoria.
A…
asi im konečne začínam rozumieť.
Takže oddnes,
rozdám všetky svoje peniaze.
Všetkých 120 miliárd.
Pamätáte, keď som mala 87? Nuž, vzrástlo to.
Len za túto chvíľu, čo s vami hovorím, som zarobila asi 20 miliónov?
Doriti, veď to je choré.
Každopádne, viem, že cestou určite urobím pár chýb.
Ale sľubujem, že sa budem snažiť dostať sa na nulu
a pomôcť čo najviac ľuďom.
A vyzývam akéhokoľvek smiešne bohatého človeka, čo pozerá,
aby urobil to isté.
Lebo inak to nie je filantropia,
sú… to len PR sračky.
Ďakujem.
Hej, sesterka! Povedz im to!
NO DORITI! SI SAMÉ PREKVAPENIE.
MUSÍME SA STRETNÚŤ. KEDY MÁŠ ČAS?
Vyzývam akéhokoľvek smiešne bohatého človeka…
MOLLY WELLSOVÁ SĽÚBILA, ŽE ROZDÁ CELÝ MAJETOK
…čo pozerá, aby urobil to isté.
Lebo inak to nie je filantropia,
- sú to len PR sračky. - PR sračky.
Pozri na to.
No, do posratej riti. Vieš, čo si práve urobila?
Tak trochu. Asi som mala trochu okno.
Dobre.
- Neviem. Je to šialené? - Áno.
Teda, môžeme to urobiť?
Netuším. Viem len, že si posratá frajerka.
Na túto kráľovnú. Je späť!
Ďakujem.
Počuj, sesterka, keď budeš konečne na mizine,
pokojne môžeš prespať u mňa.
Cením si to, Howard.
Dobre, ale len v rámci nášho kruhu,
nejaké peniaze si necháš, však?
Tak 20 miliárd, 10 miliárd?
Nuž, celé je to o tom, aby som všetko rozdala,
nie len niečo.
Dobre, takže jednu miliardu?
Tie peniaze nebudeš potrebovať, lebo som počula,
že si vynikajúci herec so žiarivou budúcnosťou.
A už nikdy nezmeškám tvoje vystúpenie.
Sľubujem.
Ak to nebude muzikál.
Bože. To by som ti neurobil.
Ďakujem.
Dobre, Ainsley som požiadala, aby nám znázornila naše nové poslanie.
- Dostaneme to na nulu. Pripravení? - Áno.
Áno!
Ďakujem vám, naozaj. Z celého srdca.
Ešte som nerozdala všetky svoje peniaze.
Takže dnes všetko platím ja.
Poďme piť túto bobuľovicu a rozbime Korziku.
- Opime sa. - To áno.
Áno.
Otvoríme fľašu šampanského?
Je to horšie než tie splašky.
Hej. Rýchlo sa to zmení.
Už si premýšľal, že by si hral v animovanom filme?
Nemôžem len tak začať s filmami.
No, s takým postojom nie.
Ale čo toto?
Hráš malú zábavnú mušličku v oceáne, ale nevieš vytvoriť perlu,
tak si vravíš: „Som pokazený?“
Ale nie si. Nepotrebuješ perlu, aby si bol krásny.
Dobre, kamoš, čo tak odteraz trochu pauzy od toho mirta?
Výborne.
- Prepáčte. - Hej.
- Ahoj. - Ahoj.
Zvládaš to?
Čo myslíš? Stalo sa niečo?
To, čo si tam povedala, bolo úžasné.
Ešte nikdy som nevidel nikoho urobiť niečo také.
Ďakujem.
Sčasti som trochu vystrašená,
lebo sa fakt nechcem nasťahovať k Howardovi.
Hej.
Ale sčasti som nadšená.
Áno, to vidím.
Teda, tvoj život bude úplne iný.
Možno je to tak dobre.
Tak dlho som žila v extréme,
že je možno čas na tichší, normálnejší život.
To by mohlo byť naozaj pekné.
Hej.
Vlastne som sa chcel s tebou o niečom porozprávať.
O čom?
Preboha.
Včera sa to celkom zvrhlo, že?
Áno.
Áno. Fakt sa to zvrhlo.
Preklad titulkov: Jozef Ferencz